เกาหลีใต้เผยราคาส่งออกเดือนก.ย.ลดลงครั้งแรกในรอบ 5 เดือน
เกาหลีใต้เผยราคาส่งออกเดือนก.ย.ลดลงครั้งแรกในรอบ 5 เดือน
13 ต.ค. 2558

นาคารกลางเกาหลีใต้เปิดเผยว่า มูลค่าการส่งออกสินค้าของเกาหลีใต้ในเดือนก.ย.ปรับตัวลงเป็นครั้งแรกในรอบ 5 เดือน หลังสินค้าอิเล็กทรอนิกส์และเคมีภัณฑ์มีราคาถูกลง
ธนาคารกลางระบุว่า ดัชนีราคาส่งออกในเดือนก.ย.แตะที่ 85.26 ซึ่งลดลง 0.6% จากเดือนก่อนหน้า และปรับตัวลง 1.9% เมื่อเทียบรายปี โดยนับเป็นการปรับตัวลงรายเดือนครั้งแรกในรอบ 5 เดือน
ขณะเดียวกัน อัตราแลกเปลี่ยนเงินสกุลวอน/ดอลลาร์เฉลี่ยอยู่ที่ 1,184.76 วอนต่อดอลลาร์ในเดือนก.ย. ปรับตัวสูงขึ้น 0.5% จากเดือนก่อนหน้า
โดยปกติแล้ว สกุลเงินที่แข็งค่ามักจะทำให้ราคาสินค้าส่งออกเพิ่มสูงขึ้น แต่ตัวเลขในเดือนก.ย.กลับลดลง อันเนื่องมาจากราคาสินค้าอิเล็กทรอนิกส์และเคมีภัณฑ์ที่ถูกลง
ทั้งนี้ บริษัทซัมซุง อิเล็กทรอนิกส์และบริษัทแอลจี อิเล็กทรอนิกส์ของเกาหลีใต้เปิดเผยว่า สมาร์ทโฟนรุ่นเรือธงของบริษัทมีราคาถูกกว่ารุ่นก่อนๆอย่างมาก ท่ามกลางการแข่งขันที่รุนแรงขึ้นกับอุปกรณ์มือถือระดับชั้นนำอย่างไอโฟนของแอปเปิล และอุปกรณ์ระดับล่างจากบริษัทจีน ซึ่งรวมถึงเสี่ยวหมี
               